CELEX: 62010TN0536
Language: fi
Date: 2010-11-23 00:00:00
Title: Asia T-536/10: Kanne 23.11.2010 — Kessel v. SMHV

29.1.2011   
            
            
               FI
            
            
               Euroopan unionin virallinen lehti
            
            
               C 30/46
            
         Kanne 23.11.2010 — Kessel v. SMHV
   (Asia T-536/10)
   ()
   2011/C 30/83
   Kannekirjelmän kieli: saksa
   
      Asianosaiset
   
   
      Kantaja: Kessel Marketing & Vertriebs GmbH (Mörfelden-Walldorf, Saksa) (edustaja: asianajaja S. Bund)
   
      Vastaaja: sisämarkkinoiden harmonisointivirasto (tavaramerkit ja mallit) (SMHV)
   
      Vastapuoli valituslautakunnassa: Janssen-Cilag GmbH (Neuss, Saksa)
   
      Vaatimukset
   
   
               —
            
            
               On kumottava sisämarkkinoiden harmonisointiviraston (tavaramerkit ja mallit) neljännen valituslautakunnan 21.9.2010 asiassa R 708/2010-4 tekemä päätös
            
         
               —
            
            
               vastaaja ja väliintulija on tuomioistuimen työjärjestyksen 87 artiklan 2 ja 5 kohdan nojalla velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   
      Yhteisön tavaramerkin hakija: Kantaja
   
      Haettu yhteisön tavaramerkki: Sanamerkki ”Premeno” luokkaan 5 kuuluvia tavaroita varten
   
      Sen tavaramerkki- tai merkkioikeuden haltija, johon väitemenettelyssä on vedottu: Janssen-Cilag GmbH
   
      Tavaramerkki- tai merkkioikeus, johon väitemenettelyssä on vedottu: Saksalainen tavaramerkki ”Pramino” luokkaan 5 kuuluvia tavarota varten
   
      Väiteosaston ratkaisu: Väitteen hyväksyminen
   
      Valituslautakunnan ratkaisu: Valituksen hylkääminen
   
      Kanneperusteet: Asetuksen (EY) N:o 207/2009 (1) 42 artiklan 2 ja 3 kohdan rikkominen sillä perusteella, että väitteen perustana olevan tavaramerkin käytöstä ei ole esitetty asianmukaisia todisteita, asetuksen (EY) N:o 207/2009 8 artiklan 1 kohdan b alakohdan rikkominen sillä perusteella, ettei riidanalaisten tavaramerkkien välillä ole sekaantumisvaaraa.
   Lisäksi kantaja katsoo, että asiassa tehtiin virhe siltä osin kuin tavaroiden ja palvelujen luettelon muuttaminen evättiin.
   
      (1)  Yhteisön tavaramerkistä 26.2.2009 annettu neuvoston asetus (EY) N:o 207/2009 (EUVL 2009 L 78, s. 1).